ดอดจ์ คืนวงการ จับ ดาว โอเกะ ถ่ายทอดเพลงประกอบละคร เพลิงนาง
มีกระแสความปังต่อเนื่อง ออกมาให้ได้แซ่บกันตลอด สำหรับละครร้อนแรงแห่งปี เพลิงนาง ของสถานีอมรินทร์ทีวี เอชดี ช่อง34 ที่ล่าสุดขอเปิดตัวเพลงประกอบละครเพลิงนาง ใช้ชื่อเพลงว่า กลืน ได้อดีตนักร้องดังในตำนาน ดอดจ์-มุขพล จันทรวงศ์ หรือที่รู้จักกันในนามสมาชิก โบกี้-ดอดจ์ นั่งแท่น Executive Producer ผู้อำนวยการสร้าง เจ้าพ่อเพลงประกอบละครเจนใหม่มาแรง เด็กปั้น พี่ฉอด-สายทิพย์ มนตรีกุล ณ อยุธยา ควบคุมการผลิตติวเข้มทุกขั้นตอนโดยคว้าตัวอดีตนักร้องสาวขวัญใจวัยรุ่นยุค 90 ดาว-ณัฐภัสสร สิมะเสถียร หรือ ดาว โอเกะ กลับมาจับไมค์เต็มตัวอีกครั้งในรอบกว่า 10 ปี ที่สำคัญยังถือว่าเป็นเพลงประกอบละครครั้งแรกในที่ชีวิตของ สาวดาว แถมยังต้องเจอโจทย์หิน ถ่ายทอดอินเนอร์ อารมณ์ความรู้สึกของตัวละคร พลับพลา ที่ได้นางเอกควีนออฟดราม่า พลอย-เฌอมาลย์ มารับบทสุดท้าทายคั่วผู้ชายไม่แคร์เวิลด์ถึง 5 คน งานนี้เจ้าของเสียงร้องทรงพลังอย่าง สาวดาว เปิดใจถึงผลงานสุดท้าทายในครั้งนี้ว่าสำหรับเพลงกลืน เพลงประกอบละครเพลิงนาง ดาวดีใจมาก ที่ได้ถ่ายทอดตัวละครของพี่พลอย เราติดตามผลงานของพี่เค้ามาตั้งแต่เด็กๆ พอวันนี้ได้มาถ่ายทอดในตัวละครของพี่พลอย ดีใจมาก รู้สึกเป็นเกียรติมาก ดาวไม่ได้มีซิงเกิลเป็นของตัวเองมานานมากแล้ว เกือบ 10 ปี เพลงนี้คือการกลับมามีซิงเกิลเป็นของตัวเองอีกครั้ง เรียกว่าตื่นเต้นมากตั้งแต่ก้าวขาเข้าไปห้องอัด รู้สึกถึงมวลพลังงานตื่นเต้น พลังงานงานบางอย่าง ก็พยายามทำให้เต็มที่ ให้ดีที่สุด ยังไงอยากให้ติดตามฟังเพลงนี้ รวมไปถึงละครเพลิงนางเรื่องนี้ด้วย ย้อนไปตอนแรกที่ทีมงานติดต่อมาให้ร้องเพลงประกอบละครเพลิงนางเรื่องนี้ ก็ดีใจมากเลย เพราะดาวอะ เคยทำงานกับผู้กำกับและเคยร่วมงานกับพี่พลอยอยู่แล้ว พอรู้ว่าเป็นเพลิงนางก็ดีใจมาก เพราะละครเรื่องนี้เป็นเรื่องที่น่าสนใจมาก เราเห็นภาพ เห็นข่าวตั้งแต่ฟิตติ้งแล้ว พอมีโอกาสได้สวมคาแรกเตอร์ ถึงแม้จะเป็นแค่การถ่ายทอดผ่านทางเสียงก็ตาม ก็ดีใจมากเลย พอได้เพลงนี้มาจากทีมพี่ดอดจ์ ก็คือไม่ฟังเพลงอื่นอีกเลย ก็พยายามซ้อมให้ลงล็อกมากที่สุด พยายามสื่อสารกับการเป็นตัวละครตัวนี้ให้มากที่สุด บวกกับทางพี่ฉอดเอง ทางทีมงานเองอยากให้ร้องแบบเป็นตัวละครแบบที่สื่อสารกับคนดู ก็เป็นอะไรที่ยากมาก ต้องใช้เสียงที่หนักแน่นขึ้น เพื่อความเฟียส ความแซ่บ ปกติดาวจะเป็นคนที่ใช้เสียงแบบว่าบางหน่อย ก็เรียกว่ายากมากเหมือนกัน ก็เลยเตรียมตัวค่อนข้างเยอะ อยากให้ทุกคนได้ติดตามกันมากๆติดตามรับฟังเพลง กลืน เพลงประกอบละคร เพลิงนาง พร้อมชมละครสุดร้อนแรงได้ในช่วงเวลา สุดสัปดาห์ช่อง 34 ละครดีสี่ทุ่ม ทุกคืนวันเสาร์-อาทิตย์ ทาง อมรินทร์ทีวี ช่อง34 หลังจบรายการทุบโต๊ะข่าว เริ่มออกอากาศตอนแรก 15 สิงหาคม 2563 ไฟลุกหน้าจอแน่นอน
ใช้ชื่อเพลงว่า กลืน ได้อดีตนักร้องดังในตำนาน ดอดจ์-มุขพล จันทรวงศ์ หรือที่รู้จักกันในนามสมาชิก โบกี้-ดอดจ์ นั่งแท่น Executive Producer ผู้อำนวยการสร้าง
เพลิงนาง,นิยาย,ดาว โอเกะ,เพลงประกอบละคร,กลืน,ละคร